Tantulocarida

Tantulocarida er en gruppe på sub-klasse-nivå av krepsdyr innenfor klassen Maxillopoda, med 17 eller 33-39 arter, avhengig av hvilken klassifikasjon som anvendes. Gruppen ble oppdaget først i 1983.

Hodet er sammensatt av opptil fem segmenter, thorax opptil seks segmenter og bakkroppen opptil fire segmenter, samt en telson. Artene er svært små, de største individene er ikke mer enn 0,3 mm lange. Til denne gruppen hører arten Tantulacus dieteri som er verdens minste kjente krepsdyr, bare 0,085 mm lang.

Til gruppen hører minst 9 arter til i nordlige strøk av Atlanterhavet, herunder arter av slektene Cumoniscus, Boreotantulus, Tantulacus, Amphitantulus, Microdajus, Onceroxenus, og Doryphallophora.

Taksonomi 
Taksonomien til Maxillopoda er komplisert og usikker siden mange av gruppene ikke hav vært kjent lenge. Det er generelt omstridt å fin-inndele organismer taksonomisk. En vanlig oppdeling anerkjenner Tantulocarida som en av seks undergrupper under Maxillopoda, som igjen er en av seks ulike klasser av krepsdyr - der forøvrig storkrepser (Malacostraca) er den mest artsrike gruppen etterfulgt av Maxillopoda. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: 

 Rekke: krepsdyr (Crustacea) -  arter Brünnich, 1772
 Klasse: Maxillopoda - mulig parafyletisk, + arter Dahl, 1956
 Underklasse Tantulocarida - 17 / 33 / 39 arter
 Familie Basipodellidae Boxshall & Lincoln, 1983
 Familie Deoterthridae - 12 slekter Boxshall & Lincoln, 1987
 Familie Doryphallophoridae Huys, 1991
 Familie Microdajidae Boxshall & Lincoln, 1987
 Familie Onceroxenidae Huys, 1991

Referanser

Eksterne lenker 
 

Maxillopoda
Krepsdyr formelt beskrevet i 1983